

El 20 de febrer de 1274 el rei Jaume I donava permís per a fundar la ciutat de Vila-real. Per a commemorar aquesta data

les biblioteques infantils de Vila-real han preparat aquest àlbum amb personatges rellevants de la història del segle xx de la nostra ciutat.

Per cada 3 llibres que t’emportes en préstec de la teua biblioteca, demana un cromo, presta atenció a les pistes i apega’l on corresponga. Completa l’àlbum i tindràs un bonic retallable.

|  |  |  |
| --- | --- | --- |
|  | RAFAEL BELTRÁN MONER (1936-) | Músic. Muntador musical de RTVE i professor de l'Institut Oficial de Ràdio i Televisió, jurat del Festival de l'OTI el 1994. L’Auditori porta el seu nom. Té la Medalla d'Honor de la Ciutat. |
|  | JUAN FLORS GARCÍA (1892-1980) | Metge, editor i mecenes, Fundador de la Caixa Rural i de l’Editorial Medicocientífica de Barcelona. President de la Diputació de Castelló. Creador de la Fundació Flors i Fill Predilecte de la Ciutat. |
|  | JOSÉ SORIANO RAMOS (1931-2000) | Empresari. Fill Predilecte de la Ciutat. Home emprenedor que a mitjan dels anys 50 funda empreses com Azuvi, Porcelanosa, Zirconio, Esmalglass. Un col·legi de la ciutat porta el seu nom. |

|  |  |  |
| --- | --- | --- |
|  | BAUTISTA CARCELLER FERRER (1937-2014) | Primer alcalde de la Democràcia i Fill Predilecte de la Ciutat. Escriptor de temes vila-realencs. Personatge molt popular i volgut a la ciutat. |
|  | JOSÉ MARÍA DOÑATE SEBASTIÁ (1921-1996) | Historiador, artista i cronista oficial de la ciutat. Arxiver i bibliotecari municipal. Autor de molts articles filològics, històrics i arqueològics sobre la ciutat. |
|  | BENITO TRAVER GARCÍA (1866-1933) | Sacerdot, músic, fotògraf i cronista oficial de la ciutat i col·laborador del *Diccionari General de la Llengua Catalana*. Hi té un carrer dedicat. |

|  |  |  |
| --- | --- | --- |
|  | JOSÉ GUMBAU VIDAL (1907-1989) | Pintor i dibuixant. Entre d’altres, és autor del mural del Sant Sopar a la parròquia de Santa Isabel. |
|  | PASCUAL NÁCHER VILAR (1868-1943) | Professor universitari, científic i polític. Arriba a ser degà de la Universitat de Granada, regidor d’aqueixa ciutat i diputat a les Corts a Madrid. Un col·legi de Vila-real porta el seu nom. |
|  | JOSEP NEBOT i PÉREZ (1853-1914) | Escriptor. Cursa la carrera de Farmàcia però la seu passió fou l’estudi del valencià. Arriba a ser vicepresident de la Societat Lo Rat Penat de València. Un carrer porta el seu nom. |
|  | JUAN BAUTISTA BONO BOIX (1894-1984) | Militar, director general d'Aviació Civil i representant d'Espanya en el Consell Permanent de l'OACI. És Fill Predilecte de la Ciutat. |
| C:\Users\aeixarch.DAYTO\AppData\Local\Microsoft\Windows\Temporary Internet Files\Content.Outlook\NARG3AKB\escultor.tif | JULIO PASCUAL FUSTER RUBERT (1910-1967) | Escultor. La seua obra és fonamentalment religiosa i està estesa per tota la província i la nostra ciutat, com la imatge de sant Pere de l’Arxiprestal o la de sant Vicent a l’ermita de la Mare de Déu de Gràcia. |
|  | VICENTE SÁNCHIZ AYZA (1879-1947) | Militar i alcalde de la ciutat de 1927 a 1930. Gran impulsor de la ciutat, instal·la l’aigua potable a tot el municipi. Vila-real li ha posat el seu nom a un carrer. |





